open-index/open-wikipedia-markdown huggingface dataset:
Ziad Jaziri

**Ziad Jaziri** (født 12. juli 1978 i Tunis) er en tidligere tunisisk fotballspiller. Han spilte blant annet i angrepet for den franske klubben Troyes AC og .

Jaziri spilte 64 kamper og scoret 14 mål for Tunisias landslag. Han deltok i VM 2002, og var med på å vinne det afrikanske mesterskapet i 2004.

Jaziri var også med på laget som spiller VM 2006 i Tyskland, der han scoret landets første mål i turneringen, mot .

## Klubber
* 1998-2002:  Etoile Sahel
* 2002-2003:  Al Ahli
* 2003-2005:  Gaziantepspor
* 2005-2006:  Troyes AC

## Referanser


## Eksterne lenker
*
Barnebek

**Barnebek** eller **mekonium** (*latin* meconium) er spedbarnets første avføring og består av materiale barnet har svelget mens det befant seg i livmoren: tarmepitelceller, lanugo, slim, fostervann, galle og vann. Barnebek er ikke, i motsetning til tidligere trodd, steril, men består istedenfor av et komplekst mikrobiologisk samfunn som skiller seg fra tidlig avføring hos det fødte barnet. Den er viskøs og klebrig, lik tjære, og luktfri.

Mekonium blir normalt lagret i spedbarnets tarm til etter fødselen, men noen ganger blir den utstøtt i fostervannet før fødselen eller i forbindelse med veer. Av og til tykner mekoniumet og tetner til ileum (siste del av tynntarmen) i en tilstand som heter **meconium ileus**. Meconium ileus er ofte det første symptomet på cystisk fibrose.

Mekoniumaspirasjonssyndrom (MAS) opptrer når spedbarn får mekonium i lungene i forbindelse med fødselen.

Det kan tas prøver av mekonium for å fastslå eksponering *[[in utero]]* for ulike kjemikalier.

## Referanser


## Eksterne lenker
* Den første avføringen - barnebek
Esteban Cambiasso

**Esteban Matías Cambiasso Deleau** (født 1980) er en argentinsk fotballtrener og tidligere fotballspiller.

Han debuterte i profesjonell fotball for Argentinos Juniors i 1995, og gikk til Real Madrid Castilla i 1996. I 1998 flyttet han tilbake til Argentina, der han spilte for  i tre år, samt én sesong for . Han dro tilbake til  i 2001.

I 2005 tegnet han kontrakt med Inter Milan etter at kontrakten med Real Madrid utløp i juni 2004. Cambiassos karriere har skutt fart etter han kom til Inter Milan. Cambiasso ble tatt ut i den argentinske troppen til VM 2006. I kampen mot , som Argentina vant hele 6-0, fikk Cambiasso æren av å score lagets andre mål. Målet kom etter et fantastisk angrep som bestod av hele 24 pasninger.

Den 28. august 2014 meldte han til , hvor han skrev under på en ettårskontrakt. I august 2015 skrev han under på en kontrakt med den greske klubben Olympiakos etter at hans kontrakt med Leicester City hadde gått ut.

## Referanser


## Eksterne lenker
* 
*
Galvanisk skille

Et **galvanisk skille** mellom forskjellige ledere eller nettverk hindrer at elektroner kan utveksles mellom dem.
I prinsippet utgjør et galvanisk skille en isolator, men språk- og meningsbruken er en annen.
Et galvanisk skille muliggjør utveksling av energi eller signaler mellom kretser som er elektrisk isolert fra hverandre. 
Hovedgrunnen til at man ønsker et galvanisk skille er at en isolasjonssvikt (jordfeil) ikke skal spre seg til resten av anlegget. 

Et annet eksempel på enheter som gir galvanisk skille er transformatoren.
Dataoverføring via fiber og WLAN er sådann også et galvanisk skille mellom sender og mottaker. 

## Se også
*Galvanisk forbindelse.
Humanist forlag

**Humanist forlag** er et norsk forlag som hovedsakelig utgir fagbøker med utgangspunkt i spørsmål relatert til blant annet vitenskap, religion og historie. Det eies av Human-Etisk Forbund.

Forlaget ble stiftet 27. mars 1995 og gir ut mellom åtte og tolv bøker hvert år. I tillegg til bøker, utgir Humanist forlag magasinet *H*. Magasinets redaktør er Marte Spurkland og ble først utgitt høsten 2023, med «kropp» som tema.

Humanist forlag har fem ansatte (per desember 2025), blant dem forlagssjef Bente Pihlstrøm. Guro Nielsen Solberg har vært forlagsredaktør siden 2023.

## Referanser


## Eksterne lenker
*
Roberto Rosetti

**Roberto Rosetti** (født 18. september 1967 i Pecetto Torinese) er en italiensk fotballdommer.

Han har dømt internasjonalt siden 2002 og var dommer under VM 2006 og VM 2010 og EM 2008. I EM 2008 dømte han finalen mellom  og  som Spania vant 1&ndash;0. Han dømte også åpningskampen i mesterskapet.

I VM 2010 dømte han bare to kamper. Han ble sendt hjem etter åttedelsfinalen mellom  og , etter å ha godkjent en klar offsidescoring for Argentina. Carlos Tevez, som scora målet, sto i rundt én meter offside, men Rosettis assistentdommer så ikke at var offside, selv om han sto på linje med hendelsen.

Rosetti har dømt (pr. 15. juni 2009) 20 kamper i Mesterligaen og åtte kamper i UEFA-cupen. I Mesterligaen 2008/2009 dømte han den andre kampen i semifinalen mellom Arsenal og Manchester United. Manchester United vant kampen 3&ndash;1 og gikk til finalen mot Barcelona. Han gav Darren Fletcher rødt kort i kampen, og han kunne ikke spille i finalen.

## Kamper i VM som hoveddommer

### 2010

*   &ndash;   (gruppespill)
*   &ndash;   (åttendedelsfinale)

### 2006

*    &ndash;    (gruppespill)
*    &ndash;    (gruppespill)
*    &ndash;    (gruppespill)
*    &ndash;    (åttendedelsfinale)

## Kamper i EM som hoveddommer

### 2008

*   &ndash;   (gruppespill)
*  s &ndash;   (gruppespill)
*   &ndash;   (kvartfinale)
*   &ndash;   (finale)

## Referanser



## Eksterne lenker
* 
* Profil hos FIFA 
* Profil hos Reuters
Tavistock

**Tavistock** er en gammel markedsby, tinngruve og administrasjonssentrum i West Devon i grevskapet Devon i England lokalisert ved elven Tavy hvor byen har sitt navn fra.

Byens dokumenterte historie går tilbake til 961, da klosteret Tavistock Abbey ble grunnlagt. Ruinene av klosteret er lokalisert i sentrum av byen. Tavistock er kjent som hjembyen for sin mest berømte sønn, Francis Drake. I henhold til folketellingen av 2011 i tre valgdistrikter (nord, sør og sørvest) bor det 12 280 innbyggere i byen.

Tinngruven i Tavistock inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

## Vennskaps byer
Tavistock har følgende vennskapsbyer:

*  Pontivy
*  Celle

## Referanser


## Eksterne lenker
* 

* Offisielt nettsted
* Informasjon om Tavistock fra Devon County Council
* Informasjonsnettsted for Tavistock
Zico

**Arthur Antunes Coimbra** (født 1953), kjent som **Zico**, er en brasiliansk tidligere fotballspiller. Han ble kalt «den hvite Pele» og var berømt for sitt spill på det  og for sine fantastiske frispark. Mange mener han er blant de beste midtbanespillere verden har sett.
Zico deltok i VM-sluttspillene 1978, 1982 og 1986. Under sluttspillet i 1982 var han en av de sentrale spillerne på det brasilianske landslaget, sammen med Sócrates, Falcao og Éder.

Zico ble regnet å være verdens beste spiller på slutten av 1970-årene, og på starten av 1980-årene. Hans spillestil lignet på Peles, og han behersket det meste. Han var med i VM første gangen i 1978 da Brasil kom på fjerdeplass. I VM 1982 var han den store stjernen i et brasiliansk lag som regnes som et av de beste lagene noensinne. Før VM 1986 hadde han hatt store skadeproblemer og gjorde ingen nevneverdig innsats. Totalt spilte Zico 89 landskamper og scoret 67 mål. På de ulike klubblagene spilte han angivelig 1086 kamper, og scoret 709 mål.

Zico spilte store deler av karrièren i Flamengo, men han spilte også i italienske Udinese. Han avsluttet karrieren i den japanske ligaen. Zico har etter den aktive karrieren vært trener, og var fra 2002&ndash;2006 trener for . Deretter ble han trener for den tyrkiske klubben Fenerbahçe fra 2006-2008. Han tok så over den usbekiske klubben Bunyodkor og ble der i en sesong. Fra 2009 er han hovedtrener for den greske klubben Olympiakos.

I juli 2018 ble han ansatt som teknisk direktør for den japanske klubben Kashima Antlers.

## Referanser


## Eksterne lenker
* 
* 
* 
*
Robert Guérin

**Robert Guérin** (født  28. juni 1876 i Frankrike, død 19. mars 1952) var FIFAs første president.

Han var også manager for  1904&ndash;06
Kristian Ghedina

**Kristian Ghedina** (født 20. november 1969 i Pieve di Cadore) er en tidligere italiensk alpinist. Han har vunnet 13 verdenscuprenn i hele sin karriere. Han har også to sølvmedaljer og en bronsemedalje fra VM, men har aldri lykkes i OL. Etter OL i Torino i 2006 la han opp for å drive med motorsport.

## Resultater i verdenscupen i alpint

### Verdenscupseire

### Sammenlagtplasseringer

## Referanser


## Eksterne lenker
* 
*
Brasme

:*Må ikke forveksles med saltvannsfisken [[brosme]].*
**Brasme** (*Abramis brama*) er en stor fiskeart i karpefamilien.  

Brasme er en ettertraktet matfisk enkelte steder i Europa, men er i likhet med de fleste andre karpefiskene, full av bein. Det vanligste er fang og slipp fiske. Naturlig agn som mais, mark, maggot eller brød er gode agn for brasmefiske. 

## Beskrivelse
Brasme blir vanligvis 0,5&ndash;3 kg, men den kan bli opptil 8-9&nbsp;kg og 75&nbsp;cm. Kroppen er høy og sammentrykt fra sidene. Norgesrekorden for brasme tatt på stang, er hele 5,526 kg. Denne ble satt den 21. mai 2003 i Steinsfjorden i Ringerike. Dette er 276 gram tyngre enn den gamle rekorden (som var fra samme området). 

Den kan ligne på sin mindre slektning flire, men kan skilles ved antallet finnestråler i gattfinnen. Brasme har 23-32 finnestråler, mens flire har 19-22.

## Utbredelse og habitat
Brasme finnes i ferskvann i Europa nord for Alpene og Pyreneene og østover mot Aralsjøen og Kaspihavet. I Østersjøen, Aralsjøen og Kaspihavet finnes den også i brakkvann.
I Norge er utbredelsen hovedsakelig på Østlandet, men den finnes også i spredte vann oppover mot Trøndelag, og sørover mot Agder-fylkene.

## Atferd

Brasmen blir kjønnsmoden i 3 til 6-årsalderen og gyter normalt i perioden mai-juni. Den gyter i puljer, og det er helt normalt at antall egg kommer opp i mellom 200 000-300 000. Gytingen finner sted fortrinnsvis i grunne viker/sideelver med mye vegetasjon. Brasmen er også en av de fiskene som når høyest levealder, da det er dokumentert eksemplarer som var over 30 år gamle.

## Referanser




## Eksterne lenker
*
Daniel Burley Woolfall

**Daniel Burley Woolfall** (født  15. juni 1852 i England, død 24. oktober 1918) var FIFAs president 1906&ndash;18.

Frem til Woolfall etterfulgte franskmannen Robert Guérin som president for FIFA i 1906, arbeidet han for det engelske forbundet, Football Association (FA).

Under hans ledelse ble båndene mellom engelsk og kontintental fotball tettere. I tiden som FIFA-president forsøkte Woolfall å strømlinje spillereglene, som inntil da kunne være ulike fra land til land. Han deltok også i organiseringen av fotball-grenen under de Olympiske sommerlekene i 1908 og 1912. Bortsett fra at Woolfall søkte å innføre enhetlige spilleregler for fotballen, søkte han også å innføre grunnregler for FIFA. Enkelte av disse er fremdeles gyldige. Han laget definisjoner for landskamper, både mellom klubber og landslag, og nektet utenforstående å arrangere veddemål for å gjøre fortjeneste på det.

Under Woolfalls ledelse økte antall medlemsland i FIFA og forbundet ekspanderte fra å være et europeisk forbund til å akseptere medlemmer fra andre kontinent. Forbundets første oversjøiske medlemmer var Sør-Afrika (1909/1910), Argentina og Chile (1912) og USA i 1913. 

President Daniel Burley Woolfall døde i 1918 og ble etterfulgt av franskmannen Jules Rimet.
Østerrikes flagg

**Østerrikes flagg** består av en horisontal hvit stripe på rød bunn. Sammen med det danske flagget gjør det krav på å være et av verdens eldste flagg. Imidlertid har det røde og hvite flagget ikke vært i kontinuerlig bruk som Østerrikes flagg gjennom historien. Da Habsburgmonarkiet brøt sammen i 1918, hadde de røde og hvite fargene konkurranse av svart og gult. Østerrikes flagg slik vi kjenner det i dag, ble først offisielt vedtatt i 1919. Disse fargene ble valgt nettopp på grunn av de historiske forbilder man da fant fram til. 

Fargene skal stamme fra hertug Leopold V av Østerrike (1157–1194), som under beleiringen av Akko under korstoget ble dekket av blod, men da han fjernet beltet sitt, kom det til syne en hvit strek der beltet hadde vært. Egentlig stammer flagget fra 1200-tallet, da hertug Fredrik II av Østerrike ville skaffe seg mer selvstendighet fra den tysk-romerske keiseren. 

Rødt og hvitt er også fargene for flere av landets delstater: Oberösterreich, Salzburg, Tirol, Vorarlberg og Wien. 

Østerrikes statsflagg har riksvåpenet satt inn i midten av duken.

## Presidentflagg
Forbundspresidenten fører et flagg inspirert av militære faner, noe flammeborden i rødt og hvitt vitner om. Formatet er kvadratisk og midtdelen av flaggduken er delt i Østerrikes farger: rødt-hvitt-rødt. I midten av flagget er Østerrikes riksvåpen plassert i et hvitt våpenskjold med rund nedre kant. Statsråder i forbundsregjeringen benytter samme flagg.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
* Fahnen- und Flaggenetikette av Peter Diem
* Hoheitszeichen Österreichs Bundesheer
John Rhys-Davies

**John Rhys-Davies** (født 5. mai 1944 i Salisbury i Wiltshire i Storbritannia) er en walisisk skuespiller, best kjent for rollen som Gimli i filmatiseringen av Ringenes Herre. I den samme filmen spilte han også stemmen til enten Treskjegg.

## Filmografi
* The Naked Civil Servant (1975)
* Jeg, Claudius (1976)
* The Nativity (1978) (TV)
* A Nightingale Sang in Berkeley Square (1979)
* Shōgun (1980)
* Jakten på den forsvunne skatten (1981)
* Ivanhoe (1982)
* Victor/Victoria (1982)
* Sahara (1983)
* Sadat (1983)
* King Solomon's Mines (1985)
* The Living Daylights (1987)
* Waxwork (1988)
* Noble House (1988)
* War and Remembrance (1988)
* Indiana Jones og det siste korstog (1989)
* The Trial of the Incredible Hulk (1989)
* Great Expectations (1989)
* The Lost World (1992)
* Return to the Lost World (1992)
* Sunset Grill (1993)
* Cyborg Cop (1993)
* The Seventh Coin (1993)
* The Unnamable II: The Statement of Randolph Carter (1993)
* The Untouchables (TV-series, 1993-1994)
* The High Crusade (1994)
* Quest for Glory IV: Shadows of Darkness (1994)
* Sliders (1995–1997)
* Aladdin og røvernes konge (1996)
* The Great White Hype (1996)
* Glory Daze (1996)
* Aladdin and the King of Thieves (1996) (stemme)
* Marquis de Sade (1996)
* Cats Don't Dance (1997) (stemme)
* Bloodsport 3 (1997)
* Secret Of The Andes (1998)
* Au Pair (1999)
* Britannic (2000)
* Ringenes herre: Ringens brorskap (2001)
* Sabretooth (2002)
* Ringenes herre: To tårn (2002)
* Endangered Species (2002)
* Scorcher (2002)
* Coronado (2003)
* Freelancer (2003) (stemme)
* Jungelboken 2 (2003) (stemme)
* The Medallion (2003)
* Ringenes herre: Atter en konge (2003)
* Prinsesse på prøve 2 - Kongelige forviklinger (2004)
* La Femme Musketeer (2004)
* The Lost Angel (2004)
* The Privileged Planet (2004) (stemme of Narrator)
* Dragon Storm (2004)
* The Miracle Match (2005)
* Chupacabra Terror o a.k.a. Chupacabra: Dark Seas (2005)
* The King Maker (2005)
* One Night with the King (2006)
* The Legend of Sasquatch (2006)
* In the Name of the King: A Dungeon Siege Tale (2007)
* The Ferryman (2007)
* Catching Kringle (Kortfilm; 2007) (stemme)
* Anaconda 3: The Offspring (2008)
* Fire & Ice: The Dragon Chronicles (2008)
* Prisoners of the Sun (2008)

## Referanser


## Eksterne lenker
* 
*
Arthur Drewry

**Arthur Drewry** (født  3. mars 1891, død 25. mars 1961) var FIFAs president 1955&ndash;61.

## Referanser
Stanley Rous

**Stanley Ford Rous** (født 25. april 1895 i Suffolk, England, død 18. juli 1986 i London) var FIFAs sjette president 1961&ndash;74. Han var også fotballdommer.

Han dømte 36 internasjonale kamper. I 1934 dømte han FA-cupfinalen mellom Manchester City og Portsmouth. Påfølgende dag, etter en landskamp i Belgia, bestemte han seg for å legge opp som dommer.

Han gikk fra dømming til jobben som sekretær i The Football Association. Han var sekretær i FA mellom 1934 og 1962, før han ble FIFA-president i 1961.

Rous ble i 1949 utnevnt til Knight Bachelor og derved adlet. Han fikk da rett til å føre tiltaleformen *[[Sir]]* foran sitt navn.

## Referanser
Nusku

**Nusku** var en gud i Mesopotamia. Han ble forbundet med lyset og ilden, og om natten tente man opp flere lys til hans ære. Han var også familiens og sivilisasjonens beskytter. Han ble sett på som sønn av måneguden Nanna-Suen.

## Referanser
João Havelange

**Jean-Marie Faustin Goedefroid de Havelange**, kjent som **João Havelange**, (født  8. mai 1916 i Rio de Janeiro i Brasil, død 16. august 2016 samme sted) var FIFAs president fra 1974 til 98. Fra 1963 var han medlem av IOC.

Som aktiv idrettsutøver deltok han i to OL; i Berlin 1936 som svømmer, og i 1952 i Helsingfors på det brasilianske vannpololaget.
 
## Referanser


## Eksterne lenker
*
Bankkort

**Bankkort** var opprinnelig et rent, standardisert identitetsbevis utstedt av norske banker i forbindelse med at lønnsutbetalinger ble lagt om fra kontanter til lønnskonto med sjekk. Denne omleggingen skjedde fra sist på 1960-tallet og utviklingen eksploderte på 1970-tallet da avtale om lønnskonto og gratis sjekkbruk ble en del av hovedavtalen mellom LO og NAF i 1969.

Bankkort ble etablert som en standardisert løsning for alle banker etter avtale med Sparebankforeningen og Den norske Bankforening. I dag er det Finans Norge som administrerer BankAxept-avtaleverket.

Bankkortet var plastlaminert og hadde såkalt «kredittkortformat».

Opprinnelig var bankkortet uten bilde av innehaveren. Kortet hadde sjekkutsteders signatur samt en sikkerhetskode bestående av tre bokstaver og tre siffer. I tillegg til signaturkontroll, måtte en sjekkmottaker påføre sikkerhetskoden på enhver sjekk som en bekreftelse på at sjekkutsteder også hadde tilhørende bankkort og at mottaker hadde kontrollert dette.

Sist på 1970-tallet ble bankkortene utstyrt med magnetstripe på baksiden slik at de også kunne brukes til elektroniske transaksjoner som for eksempel uttak av kontanter i minibanker (baxkort). Den første minibank ble introdusert i Norge i 1977 av Sparebankforeningen. Nettet i Norge ble videre utbygd på 1980-tallet og bruk av bankkort med magnetstipe + PIN-kode i minibank overtok mer og mer for kontantuttak i banker og sjekkbruk i forretninger.

Etter hvert ble også en del bankkort levert i kombinasjon med forskjellige betalingskort. Først og fremst den fellesnorske BankAxept-debetkortet og debetkort-varianten av VISA og MasterCard, men også med kredittkort som VISA, Diners Club, MasterCard og American Express.

På begynnelsen av 1990-tallet ble de forskjellige norske banksystemene samkjørt og bankene etablerte en felles, elektronisk betalingsløsning (EFTPOS) via selskapet BankAxept AS (stiftet 30. november 1991, eid av sparebankene og forretningsbankene i fellesskap) som gjorde det mulig å betale med bankkort i forretninger. I dag forvaltes merkevaren BankAxept av Finans Norge. Alle norske bankkort har minimum BankAxept-funksjonalitet og kan i tillegg til uttak i minibanker, brukes i alle forretninger som har avtale med banken om bruk av BankAxept. De fleste banker med virksomhet i Norge tilbyr sine kunder bankkort med BankAxept. Av all kortbetaling i Norge skjer mer enn åtte av ti kortbetalinger med BankAxept.

I dag leveres de fleste bankkort med **chip** i tillegg til magnetstripe. Det er verdt å merke seg at det er like lett å kopiere (kalt *skimming*) nye bankkort som leveres med chip. Den gamle magnetstripen er fortsatt med og inneholder samme informasjon som chipen.

## Se også
* Betalingskort, plastkort som kan brukes ved betaling av kjøp av varer og tjenester i stedet for kontanter
* Debetkort, betalingskort hvor avregningen skjer fortløpende mot saldo på innehaverens bankkonto
* Kredittkort, betalingskort der kortutsteder låner ut penger (gir kreditt) til kortbrukeren
* BankAxept, norsk system for betaling med debetkort

## Referanser


## Eksterne lenker
* BankAxepts nettside
* FNOs nettside
Frederico Chaves Guedes

**Frederico Chaves Guedes**, kjent som **Fred**, (født 3. oktober 1983 i Teófilo Otoni) er en brasiliansk fotballspiller som spiller for Fluminense Football Club og Brasils landslag.

Fred har scoret tidenes raskeste mål i brasiliansk fotball. Mens han spilte for América Futebol Clube (MG), scoret han etter 3,17 sekunder i en kamp mot Vila Nova Futebol Clube.

Fred ble tatt ut i Brasils tropp til VM 2006 i Tyskland. Han scoret sitt første VM-mål i kampen mot Australia 18. juni 2006. Før VM 2006 hadde Fred scoret to mål på tre landskamper for Brasil. I Confederations Cup i 2013 skåret Fred 5 mål. Han ble igjen tatt ut i Brasils tropp til VM 2014 på hjemmebane i Brasil.

## Klubber
* 2003–2004: América Futebol Clube (MG) (Brasil)
* 9/2004–8/2005: Cruzeiro Esporte Clube (Brasil)
* 8/2005–2/2009: Olympique lyonnais (Frankrike)
* 3/2009–: Fluminense Football Club (Brasil)

## Referanser


## Eksterne lenker
* 
* 
* 
*
Sepp Blatter

**Joseph** «**Sepp**» **Blatter** (født 10. mars 1936 i Visp, i kanton Wallis i Sveits) er en sveitsisk idrettsleder. Han var FIFAs åttende president. 

Han startet sin karriere innen idretten i 1964 som generalsekretær i det sveitsiske ishockeyforbundet. Han ble reklamedirektør 1970 i klokkefirmaet Longines, som var sterkt involvert i de olympiske lekene i 1972 og 1976. I 1975 begynte han sin karriere i FIFA, først som teknisk direktør 1975–81 og siden som generalsekretær 1981–98. I juni 1998 ble han valgt til FIFAs president, i konkurranse med svenske Lennart Johansson. Han ble siden gjenvalgt fem ganger, senest 29. mai 2015 etter at Ali Bin Al Hussein trakk seg i den andre runden. Fire dager etter stilte Blatter sin plass til disposisjon, men uttalte at han ville bli sittende til en ekstraordinær FIFA-kongress valgte ny president.

8. oktober 2015 ble Blatter suspendert fra FIFA for 90 dager mens undersøkelser om påståtte økonomiske transaksjoner til Michel Platini foregikk. 21. desember ble både Blatter og Platini utestengt fra verv innenfor fotballen for åtte år. Dette ble i februar 2016 redusert til seks års utestengelse.

Blatter ble i 2010 utnevnt til øverste følgesvenn av den sørafrikanske Ordenen O.R. Tambos følgesvenner.

## Referanser


## Eksterne lenker
* 
* 
* 
* 
*  forskning.no : Derfor har Sepp Blatter hatt så stor makt 26.02.2016
Visoko

**Visoko** er en by og kommune i kantonen Zenica-Doboj i det sentrale Bosnia-Hercegovina.
Foreløpige tall fra folketellingen i 2013 viste at Visoko hadde  innbyggere.

Byen ligger på veien mellom Zenica og Sarajevo. Visoko ligger ved elven Bosna, hvor den møter elven Fojnička.

## Historie
Visoko-området var engang senteret for den bosniske staten i middelalderen. Visoko by ble grunnlagt av Ajas-beg i det Ottomanske imperiets tid. Etter at Østerrike-Ungarn annekterte Bosnia, fikk Visoko en ny, men fremdeles gammeldags stil, reflektert i den orientalske stilen til Visoko som var vanlig under det ottomanske styret. I det første Jugoslavia utviklet ikke Visoko seg mye, men under den andre verdenskrig kom byen fra det relativt uskadet. Byen opplevde reell framgang og utvikling under det kommuniststyrte Jugoslavia. Visoko unnslapp ikke Bosnia-krigen, men var under den bosnisk-hercegovinske hærens kontroll i alle de fire årene krigen varte. Idag er Visoko en by rik på kultur og historie, men økonomien har mistet mye av den kraften den hadde før krigen på Balkan.

## Bilder

VisokoPanorama.jpg|Utsikt over Visoko
CugDzamija.jpg|
Visoko.jpg|

## Se også
*Bosniske pyramider – om arkeologiske utgravinger ved Visoko.

## Referanser


## Eksterne lenker
*
Kenneth Åkesson

**Kenneth Åkesson** (født 22. februar 1976), bedre kjent som **Tjodalv**, er en norsk trommeslager. 

Åkesson var tidligere medlem av de melodiske black metal-bandene Dimmu Borgir og Old Man's Child. Han er idag er medlem av thrash metal-bandet Susperia, industrial-/ gothic-/ thrash metal-bandet Black Comedy og det symfonisk black metal-bandet Gromth.

## Diskografi
* *[[True Kings of Norway]]* (split album) 2000

## Eksterne lenker
* 
*
Humanistisk kulturpris

**Humanistisk kulturpris** ble delt ut av Human-Etisk Forbund. Prisen ble første gang utdelt i 2006 til avistegner Finn Graff. 

Formålet med prisen var å synliggjøre humanetiske verdier gjennom en offentlig påskjønnelse av kunstneriske prestasjoner og kulturell virksomhet som formidlet disse. Prisen ble delt ut to år, og bestod av 50&nbsp;000 kroner og et spesialdesignet kunstverk. 

I februar 2009 ble prisen slått sammen med Humanistprisen.

## Prisvinnere

## Eksterne lenker
* human.no Om Humanistprisen
Ohio Wesleyan University

**Ohio Wesleyan University** (**Wesleyan**) er et stort, uavhengig metodistisk forskningsuniversitet i Ohio i USA. Den største campusen ligger i byen Delaware, like nord for Columbus. Universitetet ble grunnlagt i 1842 av Adam Poe og en gruppe prominente ohioere og er idag det største private ikke-kommersielle universitetet i USA.

Lærestedet hadde 1.850 studenter i 2007, og 350 ansatte.

## Referanser


## Eksterne lenker
*
Zug

**Zug** kan vise til: 
*Zug (kanton), en kanton i Sveits
*Zug (by), hovedstaden i kantonen Zug i Sveits
*Freiberg-Zug, et tidligere gruvesamfunn, nå bydel i Freiberg i Sachsen
Stoll

En **stoll** er en vannrett eller svakt skrånende gruvegang fra en fjellside og inn mot en gruvesjakt. Stoller tjener primært som forbindelse mellom jordoverflata og underjordiske gruveganger og bidrar til å bedre ventilasjonen i gruven. Stollen blir også benyttet til å fremskaffe kunnskaper om malmforekomster. Denne forbindelsen letter også arbeidet med å frakte malm og å drenere gruven.

«Stoll» er ikke et strengt bergfaglig begrep selv om det stort sett brukes i forbindelse med gruvedrift. Mer generelt kan ’stoll’ defineres som et langt, utarbeidet hulrom i fjellet med bare en utgang.. Er det to utganger i dagen, kalles det en tunnel. Ordet kommer opprinnelig fra det tyske ordet 'stollen'. Andre ord som kan benyttes er stull, stoel, stolle, stullgong

For arbeiderne var stollarbeidet i mange tilfeller spesielt krevende. Dårlig ventilasjon i lange, fyrsatte stollorter gjorde arbeidsforholdene vanskelig, i noen tilfeller livsfarlige når det dannet seg  kullos. Driften av større stoller krevde derfor særskilte lufttilførselstiltak for at arbeidet kunne fullføres.

## Kilder
* Stoll, Bergverkshistorie. Besøkt 26. februar 2014

## Eksterne lenker
*
20th Century Studios

**20th Century Studios**, tidligere **Twentieth Century Fox Film Corporation** (stilisert som **20th Century Fox**), er et amerikansk filmstudio som ble etablert 31. mai 1935. Hovedkontoret ligger i Los Angeles. Selskapet eies av The Walt Disney Company.

## Mest innbringende spillefilmer

† = *Alle summer er oppgitt i [[amerikansk dollar|amerikanske dollar]].*

## Referanser


## Eksterne lenker
* 
*
Alexander Frei

**Alexander Frei** (født 15. juli 1979 i Basel) er en sveitsisk fotballtrener og tidligere fotballspiller.

Frei var som -spiller toppscorer i den franske toppligaen sesongen 2004/2005 med 20 mål. 

## Landslaget
Han spilte for Sveits under EM 2004 

Under VM 2006 i Tyskland scoret han Sveits' første mål i kampen mot .

Han spilte 84 landskamper og scoret 42 mål.

## Referanser


## Eksterne lenker
* 
* 
*  Klubb og landslag-statistikk
Yogh

**Yogh ( ; [[Mellomengelsk]]: )**, var en bokstav som i eldre tider ble brukt på mellomengelsk og mellomskotsk. Yogh representerte lydene som tilsvarer våre norske *j*, *ng*, *g* og andre lyder bak i strupen. Bokstaven var avledet fra den gammelengelske (angelsaksiske) formen for bokstaven *g*. 

I mellomengelsk skrift ble bokstaven Z med hale utydelig i henhold til yogh. I mellomskotsk kom bokstaven yogh som representerte lyden j til å bli forvekslet med en kursiv z og tidlig skotske trykkere benyttet ofte z når yogh ikke var tilgjengelig i deres skrifter. Således har en del lavlandsskotske ord en z istedenfor en yogh. 

Yogh er formet som det arabisk tallet tre (3), noe som er ofte er benyttet istedenfor bokstaven i referanseverker som er på Internett. Det er en del forvirring om bokstaven i litteraturen ettersom engelsk språk absolutt ikke var standardisert på denne tiden. Store og små utgaver av bokstaven yogh, Ȝ og ȝ, er representert i unicode med henholdsvis kodene U+021C og U+021D. I HTML er de representert med &amp;#540; og &amp;#541;.
Ethel Rosenberg

**Ethel Greenglass Rosenberg** (født 28. september 1915 i New York, henrettet 19. juni 1953 i Sing Sing) var en amerikansk kommunist. Hun ble sammen med sin mann Julius Rosenberg anklaget for spionasje for Sovjetunionen, og ble dømt til døden for landsforræderi og henrettet i den elektriske stol. 

Nikita Khrusjtsjov skrev i sine memoarer at ekteparet Rosenberg hadde overlatt atomhemmeligheter til Sovjetunionen. Rosenberg ble født som Ethel Greenglass i en jødisk familie, og hadde planer om å bli skuespiller og sanger, men fikk isteden en sekretærjobb. Etter at hun ble involvert i arbeidskonflikter ble hun medlem av Young Communist League, hvor hun møtte Julius Rosenberg. De hadde to sønner.

Aktoratets hovedvitne, Ethels bror David Greenglass, vitnet mot ekteparet med utgangspunkt i en avtale om påtaleunnlatelse for hans kone, Ruth Greenglass, og fengselsstraff i stedet for dødsstraff for sin egen del.

## Referanser
Ford Model A

**Ford Model A** eller **A-Ford** var navnet på to bilmodeller i Fords modellprogram: 

* Ford Model A (1903–04)
* Ford Model A (1927–1931)
Samarbeidsrådet for tros- og livssynssamfunn

**Samarbeidsrådet for tros- og livssynssamfunn** (**STL**) ble opprettet i 1996 som en paraplyorganisasjon for tros- og livssynssamfunn i Norge.

Samarbeidsrådet arbeider for likebehandling av religioner og livssyn, og legger til rette for dialogarbeid mellom samfunnene. Samarbeidsrådet kan ikke ta bindende avgjørelser for de enkelte medlemssamfunn, og vedtak fattes med konsensus.

## Sammensetning og organisasjon
Per 2019 er det femten samfunn som deltar. De nyeste medlemmene er Muslimsk Dialognettverk Norge (MDN) og Ahmadiyya Muslim Jama´at Norge, som ble tatt opp som medlemmer 25. februar 2019. Da hadde de begge hatt observatørstatus i rådet i ett år.

Samarbeidsrådets viktigste organ er *rådet* som består av to personer fra hvert medlemssamfunn. Medlemmer i STL som er paraplyorganisasjoner har inntil tre representanter og én vara hver, hvorav én representant med stemmerett. En særegenhet sammenlignet med tilsvarende organisasjoner i andre land er at majoritetssamfunnet Den norske kirke (v/ Mellomkirkelig råd) deltar i arbeidet på lik linje med minoritetssamfunnene, og en annen særegenhet er at et sekulært livssyn er representert i et slikt organ (gjennom Human-Etisk Forbund).

Vanligvis møtes rådet fire ganger i året. Samarbeidsrådets sekretariat har fire fast ansatte, i tillegg til et antall midlertidige stillinger.

### Leder
* 1996–1999 Dag Nygård (Norges Frikirkeråd (Fra 2006 fusjonert med Norges Kristne Råd))
* 1999–2003 Egil Lothe (Buddhistforbundet)
* 2003–2007 Jan Benjamin Rødner (Det Mosaiske Trossamfund)
* 2007–2011 Bente Sandvig (Human-Etisk Forbund)
* 2011–2015 Espen Lynne Amundsen (Jesu Kristi kirke av siste dagers hellige)
* 2015–2017 Ingrid Rosendorf Joys (Den katolske kirke i Norge)
* 2017–2021 Britt Strandlie Thoresen (Bahá'í-samfunnet i Norge)
* 2021– Trond Enger (Human-Etisk Forbund)

### Generalsekretær
Stillingen generalsekretær i STL ble opprettet i 2017. Generalsekretæren er ansvarlig for daglig drift og utvikling av STL i tråd med STLs formål og gjeldende plan- og styringsdokumenter. Det er også generalsekretæren som representerer STL utad og uttaler seg på rådets vegne. 
* 2017−2024 Ingrid Rosendorf Joys
* 2024− Birte Nordahl.

## Dialogarbeid og representasjon
Offentlig støtte til lokalt dialogarbeid fordeles via STL, og de arrangerer bl.a. Religions- og livssynslederforum to ganger i året for de religiøse/åndelige ledere og ledere fra livssynssamfunnene.

I offentlige høringer og faste møter med Kulturdepartementet representerer Samarbeidsrådet bredden av sine medlemmer.

Samarbeidsrådet oppnevner ett styremedlem med vara til Senter for studier av Holocaust og livssynsminoriteter.

## Referanser


## Eksterne lenker
* 
*
Atomoksetin

**Atomoksetin**, solgt under merkenavn som **Strattera**, blant andre, er et medikament som brukes til å behandle attention deficit hyperactivity disorder (ADHD). Det kan brukes alene eller sammen med psykostimulerende midler. Det brukes som en kognitiv forsterker for å forbedre årvåkenhet, oppmerksomhet, og hukommelse. Bruk av atomoksetin er kun anbefalt for dem som er minst seks år gamle. Det tas gjennom munnen. Det ble godkjent til medisinsk bruk i Norge i 2005.

Vanlige bivirkninger av atomoksetin inkluderer magesmerter, tap av matlyst, kvalme, tretthetsfølelse, og svimmelhet. Alvorlige bivirkninger kan inkludere angioødem, leverproblemer, hjerneslag, psykose, hjerteproblemer, selvmord, og aggresjon. Det er mangel på data angående trygghet under svangerskap; per 2019, er trygghet under svangerskap og for bruk under amming er ikke sikkert.

Atomoksetin er en noradrenalinreopptakshemmer og antas å virke ved å øke nivåene av noradrenalin og dopamin i hjernen.

## Historie
Atomoksetin ble opprinnelig utviklet som et antidepressivum, men i innledende kliniske studier kunne ingen effekt påvises. Siden noradrenalin antas å spille en rolle i ADHD, ble forbindelsen i stedet prøvd ut i behandling av ADHD. I seks randomiserte, dobbelt-blinde, placebokontrollerte studier av seks til ni ukers varighet, viste atomoksetin statistisk signifikant bedre effekt enn placebo med hensyn på reduksjon i ADHD-symptomer.

### Norge

Atomoksetin ble godkjent for bruk i Norge i 2005, og markedsføres i Norge av Eli Lilly and Company under handelsnavnet *Strattera*. I 2008 vedtok norske helsemyndigheter at *Strattera* kan foreskrives på blå resept. Atomoksetin finnes også i generiske legemidler som *Tomoxetin* (Torrent Pharmaceuticals).

## Referanser


## Eksterne lenker
*
Statens pensjonskasse

**Statens pensjonskasse** (**SPK**) er en norsk forvaltningsbedrift. Pensjonsordningen har over en million medlemmer, og er dermed Norges største. Den ble opprettet i 1917 med Oscar Schjøll som første direktør. I 2016 forvaltet Statens pensjonskasse rettigheter til en verdi av 509 milliarder kroner, og utbetalte 25 milliarder i ulike pensjonsytelser.

Statens pensjonskasse administrerer tjenestepensjonsordningen for statsansatte og store deler av undervisnings- og forskningssektoren. For de statsansatte er medlemskapet obligatorisk. I tillegg til pensjon administrerer Statens pensjonskasse en boliglånsordning, samt ulike forsikringsordninger for medlemmene.

## Referanser




## Eksterne lenker
* spk.no Statens pensjonskasse
* Lovdata.no: ''Lov om Statens pensjonskasse'' LOV-1949-07-28-26
Broholmer

**Broholmer** (FCI #315) er en ekstra stor molosser av vakt- og vokterhundtype. Rasen oppsto i Danmark på 1970-tallet, der den først og fremst er en familiehund.

## Opprinnelse og alder
Broholmeren er dansk, men hvor gammel den er kan nok diskuteres. Noen hevder at rasen oppsto i Danmark på 1500-tallet og levde i beste velgående til innpå 1900-tallet. Da skal det ha gått nedover med rasen, som skal ha dødd ut omkring 1956. I 1974 ble det imidlertid satt i gang arbeider med å gjenreise rasen, blant annet etter mandat fra Dansk Kennel Klub (DKK). Den rasen som da ble skapt fikk sin anerkjennelse av DKK i 1982. I 1998 ble den  internasjonalt anerkjent av FCI, under navnet *gammel dansk race*.

## Utseende, anatomi og fysikk
Broholmeren er en stor, rektangulær og kraftigt bygd hund av mastifftype, der inntrykket domineres av den kraftige framparten. Hodet er stort og bredt og gir et tungt inntrykk. Skalle og neseparti har samme lengde. Middels stor og relativt høyt ansatte hengende ører. Kraftige kjever med velutviklede kjevemuskler. Halsen er kraftig og har noe løshud. Kraftig og godt markert manke. Dypt og bredt bryst og Ryggen er relativt lang. Halen er relativt lavt ansatt og bæres normalt hengende, men reises i høyde med rygglinjen når hunden beveger seg. Kraftige og muskuløse bein.

Pelsen er kort og tilliggende, men kraftig underull. Tykk og rikelig hud som er godt pigmentert. Fargen er gul med sort maske, rødgyllen eller sort. Hvite tegninger på brystet, potene og haletippen er tillatt.

Hannene blir ca. 75&nbsp;cm i skulderhøyde og veier vanligvis omkring 50–70&nbsp;kg. Tispene blir ca. 70&nbsp;cm i skulderhøyde og veier vanligvis omkring 40–60&nbsp;kg.

## Bruksområde
Broholmeren er først og fremst en stor og staut familiehund, dernest kan den utgjøre en meget god vakthund, eller elsempelvis kjerrehund. Fullt utvokst kan den også bli en god kløvhund.

## Lynne og væremåte
Broholmeren er normalt en rolig, harmonisk og godmodig, men meget selvsikker hund. Rasen går for å ha et stabilt godt gemytt, men man trenger strikt dressur når en har en så stor og sterk hund å kontrollere. Den regnes som en ypperlig familiehund og skal være tålmodig med barn, men ofte litt mistenksom overfor fremmede.

## Annet
Så store raser som broholmeren trenger en rekke hensyn i tilveksttiden, ikke minst et godt kosthold tilpasset typen.

### Se også
* Nordiske hunderaser
* Danske hunderaser

## Eksterne lenker
* 
* Broholmerselskabet
* Broholmer.info
Iraklio

**Iraklio** (gresk: *Ηράκλειο*), tradisjonelt skrevet **Heraklion**, er hovedstad på den greske øya Kreta i Middelhavet og samtidig navnet på det største av de fire forvaltningsområdene eller provinsene som øya er delt inn i. Byen ligger som en havneby sentralt på øyas nordkyst 145 km øst for den nest største byen Khaniá. Iraklio har  innbyggere.

Heraklion har et stort museum hvor funn fra den minoiske kulturen er utstilt. Det delvis restaurerte minoiske ruinpalasset i Knossos, som er lokalisert like utenfor byen, er i dag Kretas største turistattraksjon. Iraklio het fram til 1897 Candia.

## Historie
### Tidlig historie

Heraklion ligger nær ruinene av palasset Knossos, som i minoisk tid var sentrum for den største bosetningen på Kreta. Selv om det ikke er avdekket arkeologiske bevis for det, er det mulig at Knossos kan ha hatt en havn ved stedet Heraklion så lenge siden som 2000 f.Kr.

Knossos har vært bebodd siden steinalderen. De eldste funnene fra bosetninger der er datert til år 7000 f.Kr. Senere oppstod den minoiske sivilisasjonen på Kreta. Det var Europas første høykultur med en blomstringstid mellom år 2000 og 1450 f.Kr. Denne fredelige bronsealdersivilisasjonen bygde flere palasser en rekke steder på øya, blant annet i Knossos.

Etter at Kreta ble rammet av ødeleggende jordskjelv i 1450 f.Kr., ble imidlertid øya rundt år 1420 erobret av greske folkeslag som utgikk fra mykensk kulturen. Kontrollen over øya ble senere overtatt av andre, blant annet av romerske myndigheter fra rundt år 70 f.Kr.

Da Romerriket ble delt i år 395 e.Kr., ble Kreta en del av det østromerske eller bysantinske riket med Konstantinopel som hovedstad.

### Opprettelse
Dagens by Iraklio ble grunnlagt i 824 av sarasenere (muslimer) som hadde blitt forvist fra al-Andalus (dagens Spania) av emir Al-Hakam I og hadde tatt over øya fra Det bysantinske rike, og døpt om byen til ربض الخندق, *rabḍ al-ḫandaq* («Festningsgraven»). Sarasenere lot havnen være en frihavn for pirater og banditter som angrep skipsfarten til særlig Østromerriket i Egeerhavet.

I år 961 gikk de østromerske styrkene under kommando av Nikephoros Phokas (som senere ble østromersk keiser) i land på Kreta og angrep byen. Etter en langvarig beleiring ble byen til sist erobret. Innbyggerne ble drept, byen plyndret og brent ned til grunnen. Den ble snart bygd opp igjen av grekere og var under bysantinsk kontroll i de neste 243 årene.

### Senere historie
Da Konstantinopel blir beseiret under det fjerde korstog i 1204, falt Det bysantinske riket sammen og Kreta blir solgt til republikken Venezia. Venetianerne kalte byen for Iraklio. Fra 1667 til 1669 ble Iraklio beleiret av muslimske tyrkere og måtte til sist overgi seg. Etter frigjøringen fra Det osmanske rike i 1897 fikk byen sitt antikke navn tilbake.

## Se også
* Knossos

## Eksterne lenker
*
Predikanten (tegneserie)

**Predikanten** (orig: **Preacher**) er en amerikansk tegneserie ført i pennen av Garth Ennis og tegnet av Steve Dillon. I USA ble den gitt ut av Vertigo, et underselskap av DC Comics. Forsidene ble laget av Glenn Fabry. Det ble gitt ut 75 nummer av serien mellom 1995 og 2000, hvorav 66 var regulære utgaver som kom hver måned. De 75 utgavene har senere blitt samlet i ni bøker.

Handlingen foregår rundt presten Jesse Custer, som blir besatt av vesenet Genesis. Genesis er avkommet til en engel og en demon, og den gir Jesse guddommelige krefter. Sammen med sine venner Tulip og Cassidy begynner Jesse å lete etter Gud for å få svar på noen spørsmål han har. Samtidig blir han forfulgt av Mordernes helgen, organisasjonen Gralen, samt den litt uheldige unggutten Rassfjes.

## Persongalleri
***Jesse Custer:** 
***Tulip O'Hare:** 
***Proinsias Cassidy:** Ble vampyr under den irske borgerkrigen.
***Herr Starr:** Tidligere tysk anti-terrorist, som blir vervet av Gralen. Blir etterhvert en av toppene i organisasjonen.
***[[Gud]]:**
***Mordernes helgen:** Etter den amerikanske borgerkrigen stiftet han en familie som ble drept mens han var borte. Mens han hevnet seg drepte han en uskyldig prostituert, og havnet i helvete da han døde. Hatet hans var så stort at han fikk helvete til å fryse over, og etter å ha gjort en avtale med dødens engel, ble han sendt opp til jorden for å fullføre hevnen sin. Men før det drepte han Djevelen, som hadde fornærmet helgenen. Da *Genesis* kom inn i kroppen til Custer, fikk Mordernes helgen  ordre om å drepe ham.
***Rassfjes:** Skulle kopiere sin store helt, Kurt Cobain, og skjøt seg selv. Overlevde, og fikk et navn som sto til ansiktet. Sverget på å ta hevn på Jesse Custer etter at Jesse hadde brukt *Guds ord* til å få Rassfjes' far til å ha samleie med seg selv, noe som førte til at han senere tok sitt eget liv. Har også hatt en musikkhit.

## Bøker
### Originaltitler
#*Gone To Texas*
#*Until the End Of the World*
#*Proud Americans*
#*Ancient History*
#*Dixie Fried*
#*War In The Sun*
#*Salvation*
#*All Hell's A-Coming*
#*Alamo*

### Utgivelser i Norge
**Texas!* (Egen bok utgitt av Bladkompaniet, 1997).
**Til verdens ende* (utgitt av Bladkompaniet i Inferno, album 11, 1999)
**Jegerne* (utgitt av Bladkompaniet i Inferno, album 19, 2000)
**Cassidy: Blod og whiskey* (utgitt av Bladkompaniet i Inferno, album 23, 2000)
**Korsfarerne* (utgitt av Bladkompaniet i Inferno, album 25, 2001)
**Kjøtt og blod* (utgitt av Bladkompaniet i Inferno, album 26, 2001)
En føljetong ble også utgitt i tegneseriemagasinet Magma, som etterhvert skiftet navn til Magnum, i 2001 og 2002.

## I andre media
Den amerikanske tv-serien *Preacher,* som hadde premiere 22. mai 2016, bygger på tegneserien. Sommeren 2018 var den i sin tredje sesong.

## Referanser


## Eksterne lenker
Santiago Cañizares

**José Santiago Cañizares Ruiz** (født 18. desember 1969 i Puertollano) er en spansk tidligere fotballspiller. Han var blant annet keeper på Valencia CF fra 1998 til 2007.

Cañizares startet klubbkarrieren i Real Madrid i 1988, hvor han først spilte for Real Madrid B. Deretter spilte han for Mérida og Celta Vigo, før han kom tilbake til Real Madrid i 1994. Han greide ikke å spille seg til sikker plass på førstelaget, så han gikk til Valencia CF i 1998, hvor han spilte frem til 2007. Med Valencia spilte han seg frem til to mesterligafinaler på rad (2000 og 2001) og vant to spanske ligatitler (2002 og 2004).

Cañizares har spilt 44 landskamper for  siden debuten i 1993. I de store mesterskapene har han som regel vært lagets andrevalg, så han har bare spilt fire kamper i de store landslagsturneringene: en i VM 1994, og tre i EM 2000. Han var med i troppen til EM 1996, VM 1998 og EM 2004, men var reserve for Andoni Zubizarreta på 1990-tallet og for Iker Casillas i 2004. Cañizares var imidlertid førstevalget da Spania vant gullmedaljene under OL 1992 i Barcelona.

Under VM 2006 i Tyskland var Cañizares igjen med i troppen, men nok en gang var Casillas spanjolenes førstevalg i mål.

## Referanser


## Eksterne lenker
*
Bakari Koné

:*For den [[Burkina Faso|burkinske]] [[fotball]]spilleren, se [[Bakary Koné]].*

**Bakari Koné** (født 17. september 1981 i Abidjan) er en ivoriansk fotballspiller. Han er spiss på  samt for klubben Lekhwiya i Qatar.

Han spilte først for ASEC Abidjan i hjemlandet. Den neste klubben var Al-Ittihad i Qatar, før han flyttet til Frankrike og begynte i FC Lorient. Koné scoret 10 mål den første sesongen, og de 24 målene den påfølgende sesongen gav ham tittelen *Årets spiller* i Ligue 2. Koné var klar for en større klubb, og valgte OGC Nice. I juni 2006 spilte Koné sin første VM-kamp for Elfenbenskysten. De tapte 1-2 for , og Koné scoret sitt første landslagsmål. 

## Klubber
* 2001–2002:  ASEC Mimosas
* 2002–2003:  Al Ittihad
* 2003–2005:  FC Lorient
* 2005–2008:  OGC Nice
* 2008–:  Olympique de Marseille

## Referanser


## Eksterne lenker
*
Tranquillo Barnetta

**Tranquillo Barnetta** (født 22. mai 1985 i St. Gallen) er en sveitsisk fotballspiller. Han spiller på midtbanen for FC Schalke 04 og . Barnettas foreldre er italienske, men han vokste opp i nærheten av St. Gallen, og har spilt for det sveitsiske landslaget siden han var 21 år gammel.

Barnetta begynte karrieren hos FC St. Gallen, men ble tidlig hentet av tyske Leverkusen.

## Referanser


## Eksterne lenker
* 
* 
* Leverkusen who's who
Bakary Koné

*For den [[Elfenbenskysten|ivorianske]] [[fotball]]spilleren, se [[Bakari Koné]].*

**Bakary Koné** (født 27. april 1988) er en burkinsk fotballspiller som spiller for den indiske klubben Kerala Blasters FC.

Han har også landskamper for , og var med i troppen til både Afrikamesterskapet 2010 og Afrikamesterskapet 2012.

## Referanser


## Eksterne lenker
*
Tirian

**Tirian** er en figur fra C. S. Lewis' bokserie om Narnia. Han er sønn av kong Erlian, og ble selv Narnias siste konge.
Subud

**Subud** er en internasjonal, åndelig organisasjon som henvender seg til mennesker med alle religiøse bakgrunner såvel som folk uten noen religiøs bakgrunn. 

Sentralt i Subuds lære står spontane inngivelser kalt *latihan kejiwaan* (indonesisk: «åndelig øvelse») der en opplever oppvåkning av sitt indre selv og en økt evne til å finne og fullføre sine veier i livet. Mange knytter dette opp mot det guddommelige. Denne øvelsen utføres i separate rom for kvinner og menn, hvor Guds kraft, eller en høyere energi, kommer til uttrykk gjennom spontan aktivitet. Lathian inkluderer spontan synging, dans, roping og latter.

Navnet «Subud» er sammensatt av elementer fra tre javanesiske ord med bakgrunn i sanskrit: «Susila Budhi Dharma».

«Susila Budhi Dharma» uttrykker at mennesket har evnen til å overgi seg selv til Gud (*Dharma*), og oppleve en vederkvegelse av den livskraft som gjennomstrømmer og omfavner alt (*Budhi*), og at den høynede nærhet til denne kraft kan forbedre selvet slik at ens adferd blir mer ekte menneskelig (*Susila*).

## Historie

Subudbevegelsen ble grunnlagt og stiftet i Jakarta i Indonesia av Muhammad Subuh Sumohadiwidjojo (1901–1987). Han kalte seg *Bapak* (indonesisk: «far»). Muhammad Subuh studerte sufisme. Han hevdet at han hadde hatt en sterk mystisk opplevelse i 1925, og i 1933 stiftet han Subud-bevegelsen på bakgrunn av denne opplevelsen. I begynnelsen var utbredelsen begrenset til Indonesia. Fra 1947 ble navnet *Subud* først brukt, og i 1956 kom bevegelsen til Europa gjennom J. G. Bennett.

Den finnes nå i rundt 80 land, og har omkring 10&nbsp;000 medlemmer (2007). Bevegelsen ble stiftet i Norge i 1958. Bevegelsen ble i starten spredd i studentmiljøet på Sogn studentby i Oslo. Subudbevegelsen fikk stor oppmerksomhet i osloavisene da den ble etablert i Oslos studentmiljø.

## Litteratur
*Andresen, Rikard S.: *Subud sett innenfra*, Askerforlaget 1987 ISBN 978-82-991582-1-3
*Andresen, Rikard S.  og K. E. Steffens: *Mystikerne på Makrellbekken*, Subudbevegelsen i Norge 50 år, Askerforlaget 2008. ISBN 9788290987355
*Rye, Henning og Rukman Hundeide (red.): *Den indre ledelse, Personlige erfaringer i Subud*. Askerforlaget 2008. ISBN 9788290987362

## Eksterne lenker
* 
* Subuds norske hjemmeside